ריקה ברקוביץ

ריקה ברקוביץ' (18 בנובמבר 1946 - 10 בפברואר 2019) הייתה סופרת ומשוררת ישראלית. חיברה 17 ספרים לילדים לנוער ולמבוגרים, שחלקם משמשים כספרי עזר להוראה וחלקם תורגמו. ריקה (רבקה) ברקוביץ' נולדה ב-18 בנובמבר 1946 בראשון לציון ליצחק ופרידה לוין, שעלו לישראל מפולין לפני השואה, היחידים שנותרו בחיים מכל בני משפחתם. סיימה את בית-הספר התיכון בקיבוץ גבת ולמדה בבית-מדרש לגננות. ב-2004 יזמה וניהלה בהתנדבות את תחרות הכתיבה הארצית לילדים לתלמידי בתי הספר יסודיים בישראל, במשך 15 שנים במסגרת "אגודת הסופרים העברים במדינת ישראל". במהלך 12 שנה משנות התחרות, הפיקה בהוצאת ספריה "באר" את "ספר היצירות של ילדי ישראל" כתרומת משפחתה לזוכים. הספר הוענק בטקס שנתי חגיגי לזוכי התחרות, בו השתתפו במהלך השנים עשרות אלפי תלמידים מכל רחבי ישראל ומכל המגזרים. ריקה ברקוביץ' קיימה מפגשים ספרותיים והרצאות לילדים, לנוער ולמבוגרים, והנחתה סדנאות כתיבה בנושא "דרכים לפיתוח היכולת היצירתית" בכל רחבי ישראל. הייתה נשואה לאילן ברקוביץ ולהם 3 ילדים ונכדים. בשנת 2022 נקראה גינה בשכונת "נעורים" בראשון לציון על שמה ולזכרה. - תעודת הוקרה מטעם אגודת הסופרים העברים במדינת ישראל וקרן העמותה על שם הסופרת נחמה פוחצ'בסקי ומיכל פוחצ'בסקי על פועלה למען היצירה העברית ולמען תרומתה המתמשכת לעידוד כתיבה בקרב ילדי ישראל באמצעות תחרות הכתיבה הארצית (2015) - אות קסת הזהב של אגודת הסופרים העברים במדינת ישראל (2015) תחרות הכתיבה הארצית לילדים על שם ריקה ברקוביץ' היא תחרות כתיבה ישראלית המתקיימת אחת לשנה ובה משתתפים ילדים מכל שכבות האוכלוסייה בכיתות ג'-ו'. התחרות מנוהלת כיום על ידי הסופר אלירן דיין ובעידודה של משפחת ברקוביץ'. מטרתה העיקרית של התחרות היא לעודד קירוב לבבות בין כל חלקיה השונים של החברה הישראלית ללא הבדל דת, מגזר, מין, מעמד או יישוב. החל משנת 2019, נקראת התחרות על שמה של ברקוביץ' במטרה להנציח את מפעל חיה ופעילותה לפיתוח היכולת היצירתית בקרב ילדים ובני נוער מכל רחבי ישראל. בשנת 2020 החלה עיריית ראשון לציון לקיים תחרות כתיבה עירונית לילדים הנקראת על שמה ולזכרה. ילדי העיר משתתפים בתחרות ביוזמת רשת ספריות כותר ראשון והם עוברים סדנת כתיבה שבסופה מוכרזים הזוכים בתחרות. הזוכים במקומות הראשונים מקבלים תעודות ופרסים מטעם העירייה ורשת הספריות העירונית. יום הולדת - סיפור בחרוזים לילדים בני 5-2/ איורים וולף בולבה/ הוצאת באר/ 2011. ילדי האור - סיפור בנושא איכות הסביבה/ פורסם בחוברת ספרות לילדים ונוער - משרד החינוך/ הוצאת באר/ 2009. הגיע זמן לישון - קובץ שירי ערש לפעוטות/ איורים וולף בולבה/ הוצאת באר/ 2007. מלאכים בגיהנום - רומן/ סיפור אהבה/ הוצאת באר/ 2004. פרפרי הרגשות - איורים נורית יובל/ ילדים/ הוצאת באר/ 2000. הקול הפנימי - איורים וולף בולבה/ ילדים/ הוצאת באר/ 2002. תורגם לאנגלית ומוצג בין ספרי הילדים ברשת הספרים העולמית "אמזון" סבא ספר - איורים דני קרמן/ ילדים/ הוצאת באר/ 1992. כל כך רציתי אח - איורים נעמה גולומב/ ילדים/ הוצאת רכגולד/ 1988. ספר המשלים של ריקה - איורים זאב/ משלים ואמרות מקוריים/ הוצאת באר/ 1995. ספר המשלים השני של ריקה - איורים זאב/ הוצאת באר/2002. משפחת האותיות העבריות - איורים וולף בולבה/ ילדים/ הוצאת באר/ 1998. על קצה המזרק - עיצוב נעמה גולומב/ נוער/ הוצאת באר/ 1996. מואיש הספר מספר - איורים שושנה לויט/ ילדים/ הוצאת באר/ 1999. חרוזים בשמש - איורים אברהם בר/ ילדים/ הוצאת אלף/ 1979. סוד בחרוזים - איורים משה פלג/ ילדים/ הוצאת באר/ 1975. דמיון מלך ההמצאות - איורים נעמה גולומב/ ילדים/ הוצאת באר/ 1987 (יצא לאור בברזיל וייצג את ישראל ביריד הספרים העולמי). ביכורי אהבה - ספר שירה למבוגרים/ באר 1981. בין שיריה שהולחנו והוקלטו: חלילי: לחן - חיים אגמון / ביצוע - הגבעטרון המנון העיר ראשון לציון: לחן - נחום היימן / ביצוע - רוחמה רז / מקהלת ילדי ראשון לציון כנרת: לחן - נחום היימן / ביצוע - חבורת הזמר "מבואות החרמון" הללו הזמר: לחן - חיים אגמון / ביצוע - נירה גל / 1985 שיר ערש לבן: לחן - איתמר דורון / ביצוע - דפנה ארמוני הגיע זמן לישון: (שיר ערש) / לחן - בלדי אוליאר/ ביצוע - אתי קארי / 2008 האחת שאבקש, בלדה לחמור, ממך ואליך, עולה באדֹם, גיזת זהב: לחנים - בלדי אוליאר / ביצוע - אהוד כהן / 1985 עולם חדש: לחן - אדי גרינברג / ביצוע - ניצה חי / 1986 קסם הכסף: לחן - חיים אגמון / ביצוע - טובה פורת אין חדש: לחן - צבי להט / עיבוד - אדי גרינברג / ביצוע - שיראל אלקובי חיבוק לאהבה: לחן - "עולם חדש" לואי ארמסטרונג / ביצוע - אלי זמיר / 2016 בכל דוֹר ודוֹר: לחן - ריקה ברקוביץ / ביצוע - זמר האופרה משה פיש / 2018 חיבוק לאהבה: לחן - "Imagine" ביטלס / ביצוע - אלי זמיר / 2015 הגיע זמן לישון: לחן ועיבוד - בלדי אוליאר / ביצוע - אתי קרי (תקליטור מצורף לספר "הגיע זמן לישון" לילדים) אהבת עולם: לחן: אביעד גוטפריד / לשיר אין ביצוע עדיין מדיה וקבצים בנושא ריקה ברקוביץ בוויקישיתוף ברקוביץ' ריקה, באתר מרכז הספר והספריות בישראל; בעת הזאת, בארכיון האינטרנט ריקה ברקוביץ, ב"לקסיקון הספרות העברית החדשה" ריקה ברקוביץ' באוצר הספרות העברית מבית מוטיב ריקה ברקוביץ, במיזם "סופרים קוראים" של המרכז לספריות וספרות בישראל ריקה ברקוביץ' הקול הפנימי של הילדים מאת הרצל ובלפור חקק, News1 מחלקה ראשונה ריקה ברקוביץ, דף שער בספרייה הלאומית ריקה ברקוביץ, בלקסיקון הספרות העברית החדשה מתוך עמוד הפייסבוק של ריקה ברקוביץ